8 ઓગસ્ટનો દિવસ ગુજરાત રાજકારણના ઇતિહાસમાં સૌને યાદ રહેશે, સૌથી વધુ રાજકારણીય નાટકનો સાક્ષી બનેલ ગુજરાત રાજ્યસભાની ચૂંટણીનું પરિણામ મોડી રાત્રે 2 વાગ્યાની આસપાસ જાહેર થયું હતું. આ પછી પણ ભાજપ અને કોંગ્રેસ વચ્ચે મુદ્દે ઘમાસાણ ચાલી રહ્યું છે. કોંગ્રેસે જ્યાં એક તરફ ચૂંટણી પંચના નિર્ણયને આવકાર્યો છે, ત્યાં ભાજપે આ નિર્ણય સામે અસંતોષ વ્યક્ત કર્યો છે. સાથે જ ભાજપે કાયદાકીય કાર્યવાહીની ચીમકી આપી છે. ભાજપના બળવંતસિંહ રાજપૂત પીટિશન ફાઇલ કરે એવી પણ શક્યતા વ્યક્ત થઇ રહી છે.